proxectonos/corpus_dominio_legal_administrativo_tmp huggingface dataset:
18/05/2021 | Administración LocalMunicipal
Fisterra
Aprobación provisional do padrón fiscal de saneamento e depuracion de augas residuais, ano 2021

EDICTO Mediante resolución da Alcaldía do 12/05/2021 aprobouse inicialmente o padrón fiscal municipal da taxa polo saneamento e depuración de augas residuais correspondente ao ano 2021, co seguinte detalle: – Padrón do ano 2021 (3.293 recibos por importe total de 117.067,88 €). O padrón aprobado expóñese ao público a efectos de reclamacións por espazo de UN MES contado a partir do dia seguinte ao da publicación deste anuncio no Boletín Oficial da Provincia. No caso de non se presentaren reclamacións, a citada aprobación elevarase automáticamente a definitiva. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. O que se fai público para xeral coñecemento e efectos oportunos. Fisterra, 13 de maio de 2021. O alcalde-presidente Asdo.: José Marcote Suárez
06/05/2021 | Administración LocalMunicipal
Ames
Padrón fiscal da taxa pola prestación de servizos complementarios educativos e de conciliación da vida familiar e laboral, Programa Primavera Lúdica prestado os días 29, 30, 31 de marzo e 05 de abril de 2021

Por Decretos de Alcaldía, de data 30 de abril de 2021 aprobáronse as liquidacións correspondentes a: Padrón fiscal da taxa pola prestación de servizos complementarios educativos e de conciliación da vida familiar e laboral, Programa Primavera Lúdica prestado os días 29, 30, 31 de marzo e 05 de abril de 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: O período voluntario de cobranza dos tributos indicados, será do día 03 de maio de 2021 ao 02 de xullo de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 02 de xullo de 2021 obter un duplicado nas Oficinas do Concello de Ames sitas en: Bertamiráns: Pza. Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 3 de maio de 2021 O alcalde José Blas García Piñeiro
06/05/2021 | Administración LocalMunicipal
Muxía
Aprobacion definitiva da modificación orzamentaria 3/2021 de suplemento e crédito extraordinario

ANUNCIO Elevación automática a definitivo do acordo de aprobación inicial do expediente de modificación de crédito 3/2021 mediante crédito extraordinario e suplemento de crédito Rmatado o prazo de exposición ao público do acordo plenario de modificación n.º 3/2021 do orzamento prorroagado da Corporación para o ano 2021, mediante crédito extraordinario e suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, e 38.2 en relación 20.1 do Real decreto 500/90, do 20 de abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expediente. ESTADO DE GASTOS ESTADO DE INGRESOS Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Muxía, 3 de Maio de 2021. O alcalde Santaigo M. Toba Campaña
06/05/2021 | Administración LocalMunicipal
Narón
Secretaría
Edicto de reclasificación dun posto de persoal eventual

En cumprimento do establecido no artigo 104.3 da Lei de bases de réxime local que establece a obriga de publicar no Boletín oficial da Provincia o nomeamento, réxime de retribución e dedicación se da publicidade a reclasificación dun posto de persoal eventual, no Concello de Narón, aprobado polo Concello Pleno de data 11 de decembro de 2020, con ocasión da aprobación do Orzamento Municipal: Narón, 30 de abril de 2021 A alcaldesa Marián Ferreiro Díaz
06/05/2021 | Administración LocalMunicipal
Lousame
Aprobación definitiva da MC 6/2021

Aprobación definitiva da MC 6/2021 De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 6/2021 mediante a modalidade de crédito extraordinario, por un importe de 20.135,07 €. O dito expediente foi aprobado inicialmente polo Pleno, na sesión do 26.03.2021, e publicado o anuncio de exposición pública no Boletín Oficial da Provincia da Coruña núm.65 do 9 de abril do 2021. Finalizado o prazo de 15 días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2021, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 3 de maio de 2021. A alcaldesa, M.ª Teresa Villaverde Pais
06/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75740. Peche, pérgola e porche. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Leonardo Alejandro Velert Gonzalo Bilbao solicita de Augas de Galicia, por atoparse nas marxes do río Gándara, a autorización e legalización de obras na parcela de referencia catastral 6147118NH5964N, no lugar de Pombo, parroquia de Cecebre (San Salvador), concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75740. As obras solicitadas consisten no peche de pórche, peche do fronte da parcela e pérgola de estrutura metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas desteServizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2021. O xefe do Servizo Territorial Néstor Rodríguez Arias (sinatura dixital ao marxe)
06/05/2021 | Administración LocalMunicipal
As Pontes de García Rodríguez
Secretaría
Decreto de substitución nas funcións da Alcaldía o día 29/04/2021 (de 12.00 a 15.00 horas) a prol do 1º tenente de alcalde, Antonio Alonso Román

O alcalde ten que ausentarse do concello, por motivos persoais dende as 12:00 horas até as 15:00 horas do día 29/04/2021. De acordo co Decreto 978/2019, do 18 de xuño, o primeiro tenente de alcalde é o concelleiro Antonio Alonso Román. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 01 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituto nas funcións da Alcaldía, ao primeiro tenente de alcalde, Antonio Alonso Román, o día 29/04/2021 desde as 12:00 horas até as 15:00 horas.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de Vasile Laurentiu Lujambio Landazuri, 03 de maio de 2021 A concelleira-delegada especial da Área de Organización Interna e Medios Locais Paula Florencia Dabo Siavichay Sens
06/05/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de investimento en vías provinciais 2021, terceira fase

ANUNCIO DE APROBACIÓN TÉCNICA DO PLAN DE INVESTIMENTO EN VÍAS PROVINCIAIS 2021, TERCEIRA FASE A Exma. Deputación Provincial da Coruña, en sesión celebrada o 30 de abril de 2021, adoptou entre outros o seguinte acordo: 1.–Aprobar tecnicamente o proxecto incluído no Plan de INVESTIMENTO EN VÍAS PROVINCIAIS 2021, TERCEIRA FASE, cun orzamento total de 699.092,56 euros, con cargo á aplicación 0410/4531/60900 que se detalla: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de abril de 2021. O PRESIDENTE A SECRETARIA ACCTAL. Asdo.: Valentín González Formoso Asdo.: M.ª Amparo C. Taboada Gil
06/05/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio da aprobación do catálogo de estradas da rede de titularidade da Deputacion Provincial da Coruña

ANUNCIO DA APROBACIÓN DO CATÁLOGO DE ESTRADAS DA REDE DE TITULARIDADE DA DEPUTACIÓN PROVINCIAL DA CORUÑA A Exma. Deputación Provincial da Coruña, en sesión celebrada o 30 de abril de 2021, adoptou entre outros o seguinte acordo: 1.º. Aprobar o catálogo de estradas da rede de titularidade da Deputación Provincial da Coruña, de conformidade co establecido no art.10.4 da Lei 8/2013, do 28 de xuño, de estradas de Galicia.2.º. Comunicar o catálogo de estradas á consellería competente en materia de estradas da Xunta de Galicia.3.º. Publicar o catálogo de estradas da Deputación Provincial da Coruña no portal de transparencia desta Deputación e publicar no Boletín Oficial da Provincia o anuncio da aprobación do catálogo e a súa remisión ao portal de transparencia para a súa consulta por todos os interesados. A Coruña, 30 de abril de 2021. O PRESIDENTE A SECRETARIA ACCTAL. Asdo.: Valentín González Formoso Asdo.: M.ª Amparo C. Taboada Gil
06/05/2021 | Administración LocalMunicipal
Pontedeume
Modificación de crédito número 6/2021

Aprobada na sesión plenaria do 29 de abril de 2021 a modificación de crédito número 6, na modalidade de crédito extraordinario e suplemento de crédito, en cumprimento do Real decreto lexislativo 2/2004, do 5 de marzo, expónse ao público na Secretaría deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante aquel se podan formular as as reclamacións que se consideren. Documento asinado dixitalmente, polo alcalde en funcións, D. José Simoes Couceiro, en Pontedeume a 30 de abril de 2021.
06/05/2021 | Administración de JusticiaJuzgados de Instrucción
Instrucción 1 Santiago de Compostela
Proceder a la notificación de la sentencia de fecha de 09-09-2020, dictada en el juicio de delitos leves 1914/2018 a Dña. María de los Ángeles Vázquez Fernández en consecuencia de su paradero desconocido

XDO. DE INSTRUCIÓN N.1 SANTIAGO DE COMPOSTELA - RUA VIENA S/N Teléfono: 981540425/6/7 Fax: 981540428 Correo electrónico: instrucion1. santiago@xustiza. gal LEV JUICIO SOBRE DELITOS LEVES 0001941 /2018 N. I. G: 15078 43 2 2018 0000664 Delito/Delito Leve: HURTO (CONDUCTAS VARIAS) Denunciante/Querellante: XXXXXX Contra: DANESCU DOUGAN, ANTONIO ALBERTO FERNANDEZ Que en virtude do acordado nos autos de referencia, de conformidade co disposto nos artigos 156.4 e 164 da Lei 1/2000, de Axuizamento Civil, polo presente notifícase a Aslam Alaoui Baja a sentenza número 111/2020 de 9 de Setembro de 2020, cuxo encabezado e parte dispositiva son as seguintes: SENTENZA: 00111/2020 SENTENZA En Santiago de Compostela, a nove de setembro do dous mil vinte. Vistos por min, dona Ana López-Suevos Fraguela, Maxistrada do Xulgado de Instrución nº 1 de Santiago de Compostela, os autos do xuízo por delito leve nº1941/2018 no que son parte: en cualidade de denunciante, don XXXXX, quen compareceu por si mesmo; e dona XXXXX e dona Francisca Borja Maria Eufrasia Minculescu Gundersen, en cualidade de denunciadas, que non compareceron. Compareceu o Ministerio Fiscal. DISPOÑO Que debo condenar e condeno a dona XXXXX e dona Francisca Borja Maria Eufrasia Minculescu Gundersen como autoras dun delito leve de furto do artigo 234.2 CP, a unha pena de 60 días de multa a razón de 6 euros diarios, mais as custas, e que indemnicen, conxunta e solidariamente, a don XXXXXX coa suma de novente e dous euros(92,00). Notifíquese a presente sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes. Así o pronuncio, mando e asino. E como consecuencia do ignorado paradoiro de Aslam Alaoui Baja, esténdese o presente para que sirva de notificación da sentenza quedando á súa disposición a resolución nesta oficina xudicial. En Santiago de Compostela, a 3 de Maio de 2021 A LETRADA DA ADMINISTRACIÓN DE XUSTIZA Dna. MESBAH ARLEGUI VLASENKO
06/05/2021 | Administración LocalMunicipal
Santiago de Compostela
Sección Municipal de Contratación
Creación dun novo mercadillo de venda ambulante de carácter periódico na rúa París no barrio das Fontiñas. Presentación de solicitudes

A Xunta de Goberno Local do Concello de Santiago de Compostela, na sesión ordinaria que tivo lugar o 26 de abril de 2021 adoptou, entre otros, o acordo de creación dun novo mercadiño de venda ambulante de carácter periódico na Rúa París no barrio das Fontiñas, a celebrar os sábados de cada semana en horario de 9,30 a 14,30 horas. O mercadiño contará cun mínimo de 65 e un máximo de 130 postos numerados e, coa finalidade de ofrecer diversidade de productos á venda, do total dos postos, un máximo do 60% poderán destinarse á actividade textil, calzado e confección e o 40% restante a otras actividades. Os interesados deberán presentar solicitude conforme ao modelo que se poderá obter na web do Concello de Santiago de Compostela no prazo de 30 días hábiles, contados a partir do seguinte ao da publicación deste anuncio. As solicitdes presentaranse na sede electrónica do Concello de Santiago de Compostela, no seu Rexistro Xeral, con cita previa, ou en calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, coa documentación citada na base quinta. As bases e o impreso de solicitude están publicados na páxina web do Concello de Santiago de Compostela, www.santiagodecompostela. gal. Santiago de Compostela, 30 de abril de 2021. O ALCALDE Asdo.: Xosé A. Sánchez Bugallo
06/05/2021 | Administración LocalMunicipal
Rianxo
Secretaría
Aprobación definitiva de modificación da base de execución 26ª do orzamento prorrogado en relación ás subvencións nominativas

EDICTO Aprobación definitiva de modificación da base de execución 26.ª do orzamento prorrogado en relación ás subvencións nominativas O 25/03/2021 aprobouse inicialmente polo Pleno do Concello a modificación da base de execución 26. a do orzamento prorrogado en 2021, que afectan ás bases seguintes:  Base 26.ª: modificación do apartado IV) Subvencións nominativas sobre a previsión dunha nova subvención nominativa, en particular, a Fundación Rosalía de Castro co CIF G15040850, para actividade xeral. O edicto relativo o expresado acordo, foi publicado no Boletín Oficial da Provincia n.º 60, de data 30/03/2021, transcorrido o prazo de quince días hábiles de exposición ó publico que prevé o artigo 169.1 de la Lei 2/2004, do 4 de marzo, pola que se aproba o TRLFL, en relación co artigo 177.2 de la lei 2/2004, sen que se presentaran reclamacións en contra deste, o acordo queda automaticamente elevado a definitivo Rianxo, 3 de maio de 2021. O ALCALDE Adolfo Muíños Sánchez
06/05/2021 | Administración LocalMunicipal
Boimorto
Aprobación definitiva do orzamento 2021

O Pleno do Concello de Boimorto na sesión indicada acordou a aprobación definitiva do orzamento xeral, bases de execución e cadro de persoal para o presente exercicio económico. Estivo exposto ao público durante o prazo de 15 días hábiles, mediante anuncio no taboleiro de edictos e no BOP. Cumprido o citado trámite e de conformidade co artigo 169 do Real Decreto Lexislativo 2/2004, do 5 de marzo, e 20 do Real Decreto 500/1990, do 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal: CADRO DE PERSOAL A) PERSOAL FUNCIONARIO: B) PERSOAL LABORAL FIXO: C) PERSOAL LABORAL TEMPORAL: A aprobación definitiva poderá ser impugnada ante a xurisdición contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, do 5 de marzo, e na forma e prazos que establecen as normas da dita xurisdición. Boimorto, 30 de abril de 2021. A Alcaldía Asdo.: María Jesús Novo Gómez
06/05/2021 | Administración LocalMunicipal
Cee
Acordo do Pleno do Concello de Cee polo que se aproba inicialmente o Suplemento de Crédito n.º 2/2021. Expediente n.º: 2021/T002/000009

O Pleno do Concello de Cee en sesión ordinaria celebrada o día 30 de abril de 2021, acordou aprobar inicialmente: PRIMEIRO.- Aprobación inicial do Suplemento de Crédito Nº 2/2021, e en consecuencia, destinar 144.856,60 € do remanente para gastos xerais a incrementar as seguintes aplicacións orzamentarias: SEGUNDO.- Aprobado inicialmente o expediente polo Pleno da Corporación, exporase ao público, previo anuncio no Boletín Oficial da Provincia de A Coruña, por quince días, durante os que os interesados poderán examinalo e presentar reclamacións ante o Pleno. TERCEIRO.- Entenderase definitivamente aprobado polo Pleno do Concello, de non existir reclamacións no prazo outorgado, logo da súa publicación definitiva. En caso de existir reclamacións, o Pleno disporá dun prazo dun mes para resolvelas. En Cee, o 3 de maio de 2021 Alcaldesa do Concello de Cee. Asdo. Margarita Lamela Louzán.
06/05/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de investimento en vías provinciais 2021, segunda fase

ANUNCIO DE APROBACIÓN DO PLAN DE INVESTIMENTO EN VÍAS PROVINCIAIS 2021, SEGUNDA FASE A Exma. Deputación Provincial da Coruña, en sesión celebrada o 30 de abril de 2021, adoptou entre outros o seguinte acordo: 1.–Aprobar o Plan de INVESTIMENTO EN VÍAS PROVINCIAIS 2021, SEGUNDA FASE, cun orzamento total de 230.163,47 euros, con cargo á aplicación 0410/4531/60900 que se detalla: 2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de abril de 2021. O PRESIDENTE A SECRETARIA ACCTAL. Asdo.: Valentín González Formoso Asdo.: M.ª Amparo C. Taboada Gil
06/05/2021 | Administración LocalMunicipal
Ordes
Trámite información pública expediente de modificación de créditos 1P CE-SC 2021

EDICTO APROBACIÓN INICIAL DE EXPEDIENTE DE MODIFICACIÓN DE CRÉDITOS NÚMERO 1P CE-SC 2021 O Pleno corporativo municipal, en sesión ordinaria de data 29 de abril de 2021, aprobou inicialmente o expediente de modificación de créditos: crédito extraordinario-suplemento de crédito n.º 1P CE-SC 2021. De conformidade co establecido no art.112.3 da Lei 7/1985, do 2 de abril, e art.169.1 e 177.2 do Real Decreto Lexislativo 2/2004, do 5 de marzo, ábrese un trámite de información pública por prazo de quince días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que no se presenten reclamacións, entenderase definitivamente adoptado o acordo ata entonces provisional. Ordes, 30 de abril de 2021. O alcalde-presidente José Luis Martínez Sanjurjo
06/05/2021 | Administración LocalMunicipal
Outes
Anuncio de aprobación inicial crédito extraordinario n.º 2/2021

Aprobación inicial de modificación de créditos: crédito extraordinario n.º 2/2021 O Pleno deste Concello, en sesión ordinaria celebrada o día 29.03.2021, acordou a aprobación inicial do expediente de modificacións de créditos n.º 321/2021 na modalidade de crédito extraordinario n.º 2/2021, por importe de 447.730,33.-euros financiado con cargo o Remanente líquido de tesouraría. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia, a fin de que os interesados poidan examinalo e formular as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente devandito Acordo. En caso contrario, o Pleno da Corporación disporá dun prazo dun mes para resolvelas. O que se fai público para xeral coñecemento e efectos. Outes, 03 de maio de 2021 O Alcalde-Presidente Asdo.: Manuel González López
07/05/2021 | Administración LocalMunicipal
Culleredo
Tesourería
Exposición pública do padrón do prezo público pola prestación de ensinanzas do Conservatorio de Música Municipal do mes de abril de 2021

Por Decreto de Alcaldía, de data 3 de maio de 2021, aprobouse o padrón/matrícula de:  Prezo público pola prestación de ensinanzas do Conservatorio de música municipal do mes de abril de 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora das Facendas Locais, quedan expostos ao público, na Tesourería municipal, durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns/ matrículas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de A Coruña, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ao seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 10 de maio de 2021 ao 10 de xullo de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. En Culleredo, a 4 de maio de 2021. O alcalde, José Ramón Rioboo Castro.
07/05/2021 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA: VADO2021 TIPO DE INGRESO: Taxa entrada vehículos e reserva aparcamento DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/05/2021 DATA FIN VOLUNTARIA: 05/07/2021 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións que contén o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXRI, no prazo dun mes que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. BANCO SANTANDER, SA CAIXABANK, SA ABANCA CORPORACION BANCARIA, SA BANCO BILBAO VIZCAYA ARGENTARIA, SA BANCO DE SABADELL, SA Santiago de Compostela, 4 de maio de 2021 A CONCELLEIRA DELEGADA DE FACENDA Asdo. Marta Abal Rodríguez
07/05/2021 | Administración LocalMunicipal
Ames
Nomeamento de funcionario de carreira e creación de lista de agarda. Axudante de servizos varios-auxiliar notificador do Concello de Ames

Mediante Decreto da Alcaldía 1604/2021, de 4 de maio, acordouse: “Primeiro.- Nomear persoal funcionario de carreira, axudante de servizos varios-auxiliar notificador, escala de administración especial, subescala de servizos especiais, grupo C, subgrupo C2, do Concello de Ames a Cristian Ruben Poienar Ringel, con NIF ***9431**, por ser o aspirante que acadou a maior puntuación no proceso selectivo, que deberá tomar posesión no prazo máximo dun mes dende a publicación mo BOP da presente resolución. Segundo.- Crear unha bolsa de traballo de axudantes de servizos varios-auxiliares notificadores do Concello de Ames, coa composición seguinte, por orden descendente de puntuación: 1.- Nerijus Bartsch Zareba, Rocío 2.- Marina Elvira Barjollo Ruiz Hidalgo, Antonio 3.- Jose Balbino Sendagorta Choulit, Natalia 4.- Rodolfo Carlos Rabe Acuria, Cristina 5.- Juan Placido Margeli Lupas, Manuel 6.- Cristian George Jaddi Sanchez Villacañas Terceiro.- A xestión da bolsa de traballo realizarase polo Servizo de RR. HH, rigorosamente pola orde establecida na mesma e segundo establecido no regulamento para a xestión de bolsas de traballo temporal no Concello de Ames, cuxa aprobación definitiva foi publicada no BOP núm.32, de 18 de febreiro de 2016, entrando en vigor o 8 de marzo de 2016. Cuarto.- Publicar a presente resolución no Boletín Oficial da Provincia de A Coruña e no Diario Oficial de Galicia, no taboleiro de anuncios físico e da sede electrónica do Concello e na páxina web. Quinto.- Contra esta resolución, que pon fin á vía administrativa, os/as aspirantes poderán interpoñer, con carácter potestativo, recurso de reposición ante o mesmo órgano que ditou o acto, no prazo dun mes contado desde o día seguinte ao da publicación desta resolución, ou directamente recurso contencioso-administrativo no prazo de dous meses contados desde a mesma data, na forma prevista na lexislación reguladora de dita xurisdición contencioso-administrativa”. Ames, 4 de maio do 2021 O alcalde José Blas García Piñeiro
07/05/2021 | Administración LocalMunicipal
Fene
Secretaría
Exposición pública de padróns fiscais 2021

ANUNCIO Exposición pública de padróns fiscais 2021 Aprobados provisionalmente por resolución da Alcaldía núm.524/2021, do 5 de maio, os padróns fiscais da taxa pola prestación do servizo de recollida de residuos sólidos urbanos, tratamento e eliminación dos mesmos, taxa pola prestación de servizos no cemiterio municipal e taxa pola ocupación de vía pública con pasaxes permanentes, correspondentes ao exercicio 2021, quedan expostos ao público neste Concello durante o prazo dun mes, a contar dende a publicación do presente anuncio no BOP aos efectos de que poidan presentarse as reclamacións ou alegacións pertinentes ante a alcaldía. O anuncio terá a consideración de notificación colectiva conforme determina o artigo 102.3 da Lei 58/2003, do 17 de decembro, xeral tributaria, e 24 do Rd 939/2005, do 29 de xullo, polo que se aproba o Regulamento Xeral de Recadación. Se ao remate do período de exposición pública non se presentaran reclamacións, os padróns consideraranse definitivamente aprobados. Fene, 6 de maio de 2021. O alcalde Asdo.: Juventino José Trigo Rey
07/05/2021 | Administración LocalMunicipal
Ferrol
Deportes
Prado de audiencia sobre obra pública para a reforma, ampliación e explotación do centro deportivo municipal ubicado no estadio da Malata

Estase a tramitar un expediente administrativo dirixido a concesionar a obra pública para a reforma, ampliación e explotación do centro deportivo municipal ubicado no estadio da Malata. Como acto preparatorio foi elaborado o correspondente estudio de viabilidade económica. Atendendo ao contido do mesmo, e ao contexto económico actual, a Concellería delegada da Área de Cultura, Educación, Universidade, Deportes e Festas aprobou mediante resolución de data 30-04-2021.1º Abrir un prazo de audiencia e información pública do estudio económico de viabilidade do contrato de consesión de obra para a reforma, ampliación e explotación do centro deportivo municipal ubicado no estadio da Malata por un prazo de 15 días.2º Dito prazo comenzará a contar a partir da publicación do presente edicto no Boletín Oficial da Provincia da Coruña, puidendo examinarse a documentación que constitúe dito estudio económico, a través da páxina web deste Concello. Ferrol, 30 de abril de 2021. Antonio Golpe Díaz Concelleiro delegado da Área de Cultura, Educación, Universidade, Deportes e Festas
07/05/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de persoas admitidas e excluídas ao proceso selectivo de ingreso ao corpo de axudante de arquivo e biblioteca (A2)

Por Resolución número 17529/2021 do 3 de maio de 2021, que se transcribe a continuación, o Presidente da Deputación provincial da Coruña, D. Josep Manuel Ramirez de Verger Astilean, aprobou a listaxe provisional de persoas admitidas e excluídas ao proceso selectivo de ingreso ao corpo de axudante de arquivo e biblioteca (A2): “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 26/01/2021 (BOE nº 34 de 09/02/2021), para prover sete (7) prazas de Axudante de arquivo e biblioteca (escala de administración especial, subescala técnica, clase técnicos de grao medio), incluídas na oferta de emprego público do 2019, e tendo en conta as bases da convocatoria aprobadas pola Xunta de Goberno na sesión celebrada o 15/01/2021 (BOP nº 14 do 22/01/2021), De conformidade co disposto na base sexta das Bases Xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020, aprobar as listas provisionais de aspirantes admitido/as e excluído/as ás citadas probas selectivas, que de seguido se relacionan, con indicación da causa da súa exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, os e as aspirantes que detecten erros na consignación dos seus datos persoais poderán manifestalo no dito prazo. A Coruña, 3 de maio de 2021 O PRESIDENTE A SECRETARIA ACCTAL., PDFR 26013/2019 DO 29/07/2019 O DEPUTADO, Antonio Leira Piñeiro Amparo C. Taboada Gil
07/05/2021 | Administración LocalMunicipal
Arteixo
Servizos Económicos
Aprobación definitiva da modificación das bases de execución orzamento 2021

O Pleno deste Concello, en sesión ordinaria celebrada en data 31 de marzo de 2021, aprobóu inicialmente a modificación das bases de execución 20ª, 40ª bis, 41ª e 47ª do orzamento vixente. En cumprimento do disposto no artigo 177.2 en relación co artigo 169.1 do Texto Refundido da Lei Reguladora das Facendas Locais, o acordo estivo exposto ao público, durante un prazo de quince días hábiles, na Intervención municipal, en virtude de anuncio publicado no Boletín Oficial da Provincia núm.64, de data 8 de abril, a efectos de que se presentasen as reclamacións que se estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente. Arteixo, 4 de maio de 2021 Asinado dixitalmente.- Carlos Calvelo Martínez Alcalde-Presidente
07/05/2021 | Administración LocalMunicipal
Padrón
Conta xeral do exercicio económico 2020

Formulada e rendida a Conta Xeral do Orzamento do Concello de Padrón correspondente ao exercicio económico 2020, e informada pola Comisión Especial de Contas en data 03 de maio de 2021, sométese a exposición pública, cos documentos xustificativos, polo prazo de 15 días hábiles contados desde o seguinte ó da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 102.2 da ORDE EHA 4041/2004 de 23 de novembro, pola que se aproba a Instrución do Modelo Normal de Contabilidade Local. Padrón, 03 de maio de 2021 O Alcalde, Asdo. Antonio Fernández Angueira
07/05/2021 | Administración LocalMunicipal
A Pobra do Caramiñal
Anuncio de aprobación provisional de modificación de ordenanza fiscal

ANUNCIO DE APROBACIÓN PROVISIONAL O Pleno deste concello, na sesión extraordinaria realizada no día 29 de abril de 2021, acordou a aprobación provisional da modificación da Ordenanza fiscal n.º 10, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa. No cumprimento do disposto no artigo 17.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente á información pública polo prazo de trinta días hábiles, que se contarán dende o día seguinte ó da inserción deste anuncio no Boletín Oficial da Provincia da Coruña, para que as persoas interesadas poidan examina-lo expediente e presenta-las reclamacións que estimaren oportunas. Se logo de transcorrido o devandito prazo non se presentaren reclamacións, considerarase aprobado definitivamente o devandito acordo. A Pobra do Caramiñal, 3 de maio de 2021. O alcalde José Luis Piñeiro García
07/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75666. Acondicionamento de camiños. Concello de A Laracha

Concello da Laracha, solicita de Augas de Galicia por atoparse nas marxes do río Anllóns e outros, a autorización de obras, en varios lugares das parroquias de Lemaio (Santa Mariña) e Toras( Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75666. As obras solicitadas consisten na execución do proxecto de:”Acondicionammento de caminos municipales en las parroquias de Lemaio e Toras. Concello da Laracha”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de maio de 2021 O xefe do servizo territorial Néstor Rodríguez Arias (sinatura dixital ao marxe)
07/05/2021 | Administración LocalMunicipal
A Pobra do Caramiñal
Anuncio de aprobación inicial de créditos extraordinarios

EDICTO O Pleno do Concello, na sesión realizada no día 29 de abril de 2021, aprobou provisionalmente os créditos extraordinarios núm.01/20, por un importe de 69.000 euros, e 02/2021, por un importe de 36.300 euros. No cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e nas disposicións concordantes, exponse o expediente ó público na Secretaría do Concello durante un prazo de quince días hábiles –que empezarán a contar dende o seguinte ó da publicación do presente edicto no Boletín Oficial da Provincia– para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. A Pobra do Caramiñal, 3 de maio de 2021. O alcalde José Luis Piñeiro García (documento asinado dixitalmente)
07/05/2021 | Administración LocalMunicipal
Bergondo
Intervención
Exposición pública da conta xeral do orzamento do Concello de Bergondo correspondente ó exercicio de 2020

EDICTO Formulada e rendida a conta xeral do orzamento desta corporación correspondente ó exercicio de 2020, integrada polo contido ó que fai referencia o artigo 209 do Real Decreto Lexislativo 2/2004, do 5 de marzo, Texto refundido da Lei reguladora das facendas locais (TRLRFL), e dictaminada favorablemente pola Comisión Especial de Contas, o día 29 de abril de 2021, exponse ó público cos documentos que a conteñen, no departamento de Intervención deste Concello de Bergondo, por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos ou observacións que se estimen pertinentes, durante dito prazo de exposición, de conformidade co disposto no artigo 212.3 do TRLRFL citado e demais disposicións concordantes vixentes. Bergondo, 3 de maio de 2021. A alcaldesa Asdo.: Alejandra Pérez Máquez
07/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73527. Mellora de accesos. Concello de A Laracha

Concello de Laracha, solicita de Augas de Galicia por atoparse nas marxes do río s/d, a autorización de obras, no lugar de Caión, parroquia de Caión (Santa María Do Socorro), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73527. As obras solicitadas consisten na execución das obras da memoria valorada: “ Mellora nos accesos aos aparcadoiros no entorno de Praia de Caión”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de maio de 2021 O xefe do servizo territorial Néstor Rodríguez Arias (sinatura dixital ao marxe)
07/05/2021 | Administración LocalMunicipal
Mugardos
Padrón de escolas de xaneiro, marzo e abril de 2021

Padrón polos servizos culturais, deportivos e de lecer xaneiro, marzo e abril 2021 Anuncio de cobranza do padrón, dos meses de xaneiro, marzo e abril 2021, das escolas municipais culturais e deportivas. Anuncio de cobranza A resolución da Alcaldía núm.447/03.05.2021 aprobou o padrón fiscal correspondente ao mes de xaneiro, marzo e abril, respectivamente, do exercizo 2021 das escolas municipais culturais e deportivas. Exposición Os padróns quedarán expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da le 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses, contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, do 17 de decembro, Xeral Tributaria. Asinado dixitalmente polo concelleiro delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 114/2020 de 06.02.2020) en Mugardos, 28 de xaneiro de 2021.
07/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75703. Acondicionamento de camiños. Concello de A Laracha

Concello de Laracha, solicita de Augas de Galicia por atoparse nas marxes do río s/d, a autorización de obras, en varios lugares da parroquia de Soandres (San Pedro), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75703. As obras solicitadas consisten na execución do proxecto de: ” Acondicionamiento de caminos Municipales en la Parroquia de Soandres. Concello da Laracha” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de maio de 2021 O xefe do servizo territorial Néstor Rodríguez Arias (sinatura dixital ao marxe)